# data[].attributes.attachment_link.readable_text
TAMKin ammatillinen opettajakorkeakoulu järjestää maksuttomia workshopeja Digiosalliseksi-hankkeen tavoitteiden mukaisista teemoista sekä TAMKin ja osatoteuttajien ( Tredu, Kiipula, Silta-valmennus, VAAO) toiveiden mukaan. Workshopeja voidaan järjestää Pirkanmaan alueella myös välilliseen kohderyhmään kuuluvien tahojen pyynnöstä. Workshopit on suunnattu erityisesti opettajille ja ohjaajille, jotka työskentelevät erityistä tukea tarvitsevien nuorten kanssa. Jos ja kun on tilaa, ne ovat avoimia hanketoimijoiden lisäksi kaikille teemasta kiinnostuneille.

Tulevien workhopien teemat, ajankohdat ja ilmoittautumislinkit löydät alta sekä Digiosalliseksi-Facebookin ylimmäksi kiinnitetystä julkaisusta. Workshopit ovat alla siinä järjestyksessä kuin ne järjestetään. Järjestysnumero on näkyvillä hankeraportoinnin helpottamiseksi. Pidetyt workshopit materiaaleineen löydät omalta blogisivultaan.

TAMMIKUU 2018

Aktivointi, arviointi ja havainnollistaminen (workshop 13)
ti 16.1.2018 klo 15.00-17.30 Virtain lukiolla, Sipiläntie 1

Teemana ovat sähköiset työkalut oppituntien aktivoinnissa ja arvioinnin apuna. Lisäksi tutustumme Google Expeditions -sovellukseen ja teemme sillä virtuaalisen luokkaretken pahvisten virtuaalilasien avulla. Kahvit ovat tarjolla klo 14.30 alkaen kahvilassa, työpaja alkaa klo 15.00.

Ilmoittautumislomake (Viime hetken osallistujat tervetuloa mukaan ilman ilmoittautumista!)
Kouluttajana Matleena Laakso

Moodle - esteetön ja helppo hahmottaa (workshop 16)
ke 24.1. klo 13-16 Tredun Hepolamminkadun toimipisteessä, tila L3026.

Moodle on yleisesti käytetty oppimisympäristö eri organisaatioissa. Monet opettajista pitävät Moodlea selkeänä ja toimivana, mutta opiskelijapalautteessa oppimisympäristöä pidetään melko usein sekavana ja vaikeana. Haluttuja tietoja ei aina löydetä oppimisympäristöstä toivotulla tavalla. Workshopissa pohditaan Moodlea esteettömyyden ja helppokäyttöisyyden näkökulmasta. Käytän Moodlea esimerkkinä, mutta käsiteltävät asiat pätevät myös muihin verkkoympäristöihin.
Ilmoittautumislomake
Padlet

Kouluttajana Heli Antila

Digi ammatillisessa opetuksessa
to 25.1. klo 14.15-16.00 Tredun Hepolamminkadulla (workshop 17)

Miten ammatillisten aineiden opetuksessa voi hyödyntää verkon sovelluksia tai opiskelijoiden älypuhelimia? Tutustumme erilaisiin maksuttomiin sovelluksiin, opettelemme tekemään qr-koodeja ja ideoimme, miten niitä voi esim. työsalissa käyttää. Lopuksi teemme virtuaalisen luokkaretken kännykän kanssa käytettävien virtuaalilasien kanssa.

Workshop on suunnattu erityisesti Tredun Hepolamminkadun erityisopettajille sekä kone- ja tuotantotekniikan ja sähkön opettajille. Jos haluatte vastaavan workshopin omaan oppilaitokseenne tai yksikköönne, olkaa yhteydessä!

Ilmoittautumislomake
Kouluttajana Matleena Laakso

Valmentava opettajuus Virtain lukio/Tredu (workshop 15)
ti 30.1. klo 15.00-17.00

Mitä on valmentava opettajuus? Miten opettajan ja opiskelijan rooli on muuttunut valmennuksen myötä? Tutustumme valmentavaan opettajuuteen sekä valmennuksellisiin metodeihin. Työskentelemme tiimeissä ja keskustelemme valmennuksen ja itsenäisen opiskelun tuomista mahdollisuuksista ja haasteista muun muassa erityistä tukea tarvitseville opiskelijoille.
Koulutuspaikkana: Virtain lukio/ Tredu Sipiläntie 1 Virrat
Ilmoittautumislomake
Kouluttajana: Heli Antila

HELMIKUU

TAMK-konferenssin 8.2. yhteydessä pidettävät workshopit 18 ja 19

Nämä työpajat on suunnattu vain TAMKin henkilöstölle.

Monipuolinen ja uudistuva Kahoot klo 10.30-11.50 (workshop 19, Matleena Laakso)

Pedagogin digitystä klo 13.50-14.10 (konferenssiesitys, Minna Seppälä ja Matleena Laakso)

Padlet opetuksessa klo 14.40-15.25 (workshop 20, Matleena Laakso)

Webinaari: Erityisen tuen opiskelijan haasteet ja mahdollisuudet verkko-opetuksessa ja digitaalisten työkalujen käytössä ti 20.2. klo 14-16 (workshop 20)

Koulutus digitalisoituu. Webinaarissa pohdimme millaisia haasteita ja mahdollisuuksia verkkoympäristössä tapahtuva opiskelu ja ohjaus tuovat erityistä tukea tarvitsevalle opiskelijalle.
Ilmoittautumislomake
Kouluttajana Heli Antila

MAALISKUU

Ti 6.3.2018 klo 14-17

Yhteisöllinen projektien suunnittelu ohjaajien ja nuorten kanssa -työpaja Virroilla Nuorisokeskus Marttisessa (workshop )

Oppilaitoksen ulkopuolella tapahtuva opetus on tärkeää. Erilaisilla projekteilla ja teemapäivillä voidaan osallistaa opiskelijaa, kehittää hänen vuorovaikutustaitojaan ja yhteistyötä oppilaitoksen ulkopuolisten tahojen kanssa.
Yhteiset projektit rakentavat yhteisöllisyyttä ja antavat uusia kokemuksia. Niiden avulla voidaan monipuolistaa oppimisympäristöjä ja työtapoja sekä tarjota uudenlaisia elämyksiä, jotka innostavat oppilaita oman osaamisensa kehittämiseen ja henkilökohtaisten tavoitteiden rakentamiseen. Vieraassa ympäristössä myös opettajan ohjauksellinen rooli muuttuu.
Työpajassa kehittelemme toimintamuotoja ja työkaluja, joilla (erityisesti tukea tarvitsevat) opiskelijat voivat yhteistyössä ohjaajansa kanssa suunnitella omaa projektia tai toimintaa sekä sen aktiviteetteja ja oppimistavoitteita. Suunnittelutyön avulla opitaan parhaimmillaan projektinhallintataitoja sekä sitoudutaan itse suunniteltuihin toimintoihin. Myös raportointi ja omien kokemusten jakaminen verkossa voi olla opiskelijalle voimaannuttava kokemus. Miten opiskelija voi osallistua kokemuksen arviointiin?
Digitaalisten suunnittelutyökalujen tulee olla ideointiin soveltuvia ja helposti käytettävissä olevia. Työpajassa pohditaan, millaisin keinoin yhteissuunnittelu on käytännössä toimivaa ja tehokasta.

Ilmoittautuminen: https://lomake.tamk.fi/v3/lomakkeet/25760/lomake.html
Kouluttajana Heli Antila

Ammatilliset verkostot ja avoin jakaminen opettajan työssä (workshop 21)
to 8.3.2018 klo 13-16 Saskyn Mäntän toimipisteessä osoitteessa Virtasalmentie 14 (ammattiopetus)

Miten pysyä ajan tasalla ammatillisena opettajana? Mistä verkosta löytyvät pedagogien verkostot ja mikä on niiden merkitys opettajan ja ohjaajan työssä? Entä mitä avoin jakaminen ja Creative Commons -lisenssit tarkoittavat ja mitä hyötyä niistä on minulle?

Workshopissa työstetään näitä teemoja keskustellen ja kokemuksia jakaen. Tutustumme myös erialisiin helppoihin digisovelluksiin, joiden kautta käsittelemme oppimisen ja erityistä tukea tarvitsevien nuorten ohjaamisen kysymyksiä.

Ilmoittautumislomake
Kouluttajana Matleena Laakso

Workshop Tredussa ma 12.3. klo 14.

Aihe on vielä avoin, tarkemmat tiedot tulevat tähän alkuvuodesta.
Kouluttajana Matleena Laakso

Lisätty ja virtuaalitodellisuus opetuksessa (workshop 22)
ti 20.3.2018 klo 13-16 Tredun/Teklun Hepolamminkadun kampuksella

Workshopissa tutustutaan lisättyyn ja virtuaalitodellisuuteen. Katsomme verkosta löytyviä valmiita lisätyn todellisuuden sisältöjä ja harjoittelemme sisältöjen luomista itse. Virtuaalitodellisuuteen tutustumme älypuhelinten kanssa käytettävien edullisten pahvilasien avulla. Niiden avulla pääset virtuaaliselle luokkaretkelle ja opit mistä verkosta löytyy valmiita 360-sisältöjä. Kokeilemme myös 360-kuvien ottamista maksuttomalla mobiilisovelluksella. Kuvaan saa mukaan oman selostuksen, mikä lisää mahdollisuuksia hyödyntää niitä opetuksessa. Mukaasi tarvitset mobiililaitteen (Android tai iOS) sekä maksuttomia sovelluksia, joiden listauksen saat sähköpostiisi vähän ennen workshopia.

Kouluttajana Matleena Laakso

HUHTIKUU

ITK-konferenssi ke-pe 11.-13.4. Hämeenlinnan Aulangolla

Digiosalliseksi on mukana järjestämässä keskiviikkona ammatillisten opettajakorkeakoulujen workshopia teemalla Opettajan työn ja osaamisen muutos digitalisoituvassa maailmassa.
Torstaina tai perjantaina on hankkeen foorumiesitys otsikolla: Miten tukea erityistä tukea tarvitsevien nuorten digiosaamista?

Digi opetuksessa - ilmaistyökaluja oman työnsä kehittäjille
pe 20.4.2018 klo 9.45-12.00 (workshop )

Workshop järjestetään Suomen lähilukioyhdistyksen XXII lukioseminaarissa.
Kouluttajana Matleena Laakso

Digitaalisuus erityisen tuen opiskelijan ja hänen ohjaajansa työkaluna Saskyn Mäntän toimipisteessä to 26.4. klo 13-16 (workshop ) osoitteessa Virtasalmentie 14 (ammattiopetus)

Koulutus ja ohjaus digitalisoituvat. Webinaarissa pohdimme millaisia haasteita ja mahdollisuuksia verkkoympäristössä tapahtuva opiskelu ja ohjaus tuovat erityistä tukea tarvitsevalle opiskelijalle ja ohjaajalle.
Ilmoittautumislomake

Kouluttajina: Heli Antila ja Matleena Laakso

# data[].attributes.attachment_link.description
TAMKin ammatillinen opettajakorkeakoulu järjestää maksuttomia workshopeja Digiosalliseksi-hankkeen tavoitteiden mukaisista teemoista sekä TAMKin ja osatoteuttajien ( Tredu, Kiipula, Silta-valmennus, VAAO) toiveiden mukaan. Workshopeja voidaan järjestää Pirkanmaan alueella myös välilliseen kohderyhmään kuuluvien tahojen pyynnöstä. Workshopit on suunnattu erityisesti opettajille ja ohjaajille, jotka työskentelevät erityistä tukea tarvitsevien nuorten kanssa.

# data[].attributes.headline
Millaiset asiat ovat kokemuksesi mukaan helpottaneet tukea tarvitsevien opiskelijoiden työskentelyä verkossa?

# data[].attributes.subject
Millaiset asiat ovat kokemuksesi mukaan helpottaneet tukea tarvitsevien opiskelijoiden työskentelyä verkossa?

# data[].attributes.headline
Millaisia hyviä kokemuksia sinulla on verkkoympäristöjen käytöstä erityistä tukea tarvitsevien opiskelijoiden kanssa? 

# data[].attributes.subject
Millaisia hyviä kokemuksia sinulla on verkkoympäristöjen käytöstä erityistä tukea tarvitsevien opiskelijoiden kanssa? 